บันทึกรายงานการประชุมสภาองค์การบริหารส่วนตำบลโป่งนก

สมัยสามัญ สมัยที่ 1 ประจำปี พ.ศ.2563

วันพฤหัสบดี ที่ 6 เดือนกุมภาพันธ์ พ.ศ. 2563

ณ ห้องประชุมองค์การบริหารส่วนตำบลโป่งนก

เริ่มประชุม เวลา 09.57 น.

เมื่อถึงเวลากำหนดการประชุมว่าที่ร้อยตรีโฆสิต ตั้งตรงไพโรจน์ เลขานุการสภาฯ เชิญสมาชิกสภาฯ เข้าห้องประชุม เพื่อตรววจนับจำนนวนผู้เข้าประชุม มีสมาชิกสภาฯเข้าประชุม 22 คน ลา 5 คน และเชิญประธานสภาดำเนินการประชุมต่อไป

ระเบียบวาระที่ 1 เรื่องประธานแจ้งเพื่อทราบ

ประธาน - กล่าวเปิดการประชุมสภาฯ สมัยสามัญ สมัยที่ 1 ประจำปี พ.ศ.2563

นายก - ทางหลวงชนบทซับใหญ่ ประสานเรื่องตำบลโป่งนกได้รับการสนับสนุนงบประมาณ การซ่อมแซมถนน จำนวน 2 สาย คือ

สายบ้านบุ่งเวียนเริ่มต้นดำเนินการซ่อมแซมช่วงสะพานเข้าหมู่บ้าน – ท้าย หมู่บ้าน

สายบ้านคลองผักหวานช่วงคลองผักหวาน – คุ้มแสนสนุก

- กรมทรัพยากรน้ำบาดาลสนับสนุนงบประมาณขุดเจาะบ่อบาดาล พร้อมหอถัง จำนวน 1 แห่ง ณ โรงเรียนบ้านไทรงาม

- งบอุดหนุนเฉพาะกิจ อบต.โป่งนก ได้รับการสนับสนุนงบประมาณก่อสร้างถนน คสล. สายบ้านโป่งนก – วังอ้ายจีด ระยะทาง 1,800 เมตร

- งบอุดหนุนเฉพาะกิจ อบต.โป่งนก ได้รับการสนับสนุนงบประมาณก่อสร้างถนน คสล. สายห้วยคลองนา บ้านโป่งนก ระยะทาง 2,000 เมตร

ที่ประชุม - รับทราบ

เลขานุการนายก - ขอเชิญสมาชิกสภาฯ ทุกท่านร่วมเป็นเกียรติโครงการแข่งขันกีฬาเด็กเล็กเกมส์ ประจำปีงบประมาณ 2563 วันศุกร์ ที่ 7 เดือนกุมภาพันธ์ 2563 ตั้งแต่เวลา 08.00 น. ณ สนามกีฬา อบต.โป่งนก

ที่ประชุม - รับทราบ

ระเบียบวาระที่ 2 เรื่อง รับรองรายงานการประชุมครั้งที่ผ่านมา

ประธานสภา - ระเบียบวาระที่ 2 เรื่องรับรองรายงานการประชุมสภาฯ สมัยวิสามัญ สมัยที่ 4 ประจำปี 2562 รายละเอียดสำเนาบันทึกรายงานการประชุมสภา สมัยวิสามัญ สมัยที่ 4 ประจำปี 2562 นั้น เจ้าหน้าที่ฝ่ายกิจการสภาได้ส่งให้แล้วนั้น ขอให้สมาชิกสภา ทุก ท่านได้อ่านทบทวนอีกครั้ง มีถ้อยคำใดขาดหาย ไม่สมบูรณ์หรือไม่

ที่ประชุม - ไม่มี

ประธานสภา - หากไม่มีสมาชิกสภาท่านใดสอบถามหรือทักท้วง รายละเอียดบันทึกรายงานการ ประชุมสมัยวิสามัญ สมัยที่ 4 ประจำปี 2562 มีความสมบูรณ์ครบถ้วน ดังนั้นกระผม ขอมติเพื่อรับรองบันทึกรายงานการประชุมสภาฯ สมัยวิสามัญ สมัยที่ 4 ประจำปี 2562 ขอมติ

ที่ประชุม - มีมติเป็นเอกฉันท์รับรอง บันทึกรายงานการประชุมสภา สมัยวิสามัญที่ สมัย4

ประจำปี 2562

รับรอง 20 เสียง

ไม่รับรอง - เสียง

งดออกเสียง - เสียง

ระเบียบวาระที่ 3 เรื่องเพื่อพิจาณา

เลขานุการสภาฯ 3.1 พิจารณากำหนดสมัยประชุมสภาองค์การบริหารส่วนตำบลโป่งนก ประจำปี 2563

- ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 หมวด 2 การประชุม ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มสมัยประชุมสามัญประจำปีถัดไปและระยะเวลาเริ่มต้นประชุม สามัญประจำของปีถัดไปและระยะเวลาของสมัยประชุมสามัยประจำปีสมัยแรกของปี ถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม เมื่อสภาท้องถิ่นมีมติแล้วให้ ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศ ไว้ในที่ เปิดเผย ณ สำนักงานองค์กรปกครองส่วนท้องถิ่น ในกรณีที่ไม่ได้กำหนดสมัยประชุม สามัญประจำปีไว้หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมประจำปี หรือวันเริ่มสมัยประชุมสามัญ ประจำปีที่กำหนดไว้แล้วให้ประธานสภาท้องถิ่นนำปรึกษาในสมัยประชุมสามัญ ประจำปีอื่น หรือในสมัยประชุมวิสามัญก็ได้ ความในมาตรา 5 และมาตรา 52 วรรค หนึ่ง แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่ง แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ 4) พ.ศ. 2546 เรื่องการกำหนดสมัยประชุมสภาสมัยสามัญ ได้กำหนดสมัยประชุมให้ไม่ น้อยกว่า 2 สมัย แต่ไม่เกิน 4 สมัย

- กระผมขอนำปรึกษาต่อที่ประชุม ในการกำหนดจำนวนสมัยประชุมสามัญ ประจำปี พ.ศ.2563

นายบุดดี โพธิ์จันทร์

ส.อบต.ม.5 - นำเสนอกำหนดสมัยประชุมสภา อบต.สมัยประชุมสามัญ ประจำปี พ.ศ.2563

ดังต่อไปนี้ กำหนดสมัยประชุมสมัยสามัญ ประจำปี พ.ศ.2563 กำหนด 4 สมัย

- สมัยประชุมสมัยสามัญ ที่ 1 ประจำปี 2563 เริ่มวันที่ 1-15 กุมภาพันธ์ พ.ศ. 2563

- สมัยประชุมสมัยสามัญ ที่ 2 ประจำปี 2563 เริ่มวันที่ 1-15 พฤษภาคม พ.ศ. 2563

- สมัยประชุมสมัยสามัญ ที่ 3 ประจำปี 2563 เริ่มวันที่ 1-15 สิงหาคม พ.ศ. 2563

- สมัยประชุมสมัยสามัญ ที่ 4 ประจำปี 2563 เริ่มวันที่ 1-15 พฤศจิกายน

พ.ศ. 2563 และกำหนดวันเริ่มประชุมสมัยสามัญประจำปีสมัยแรกของ พ.ศ.2564 คือ วันที่ 1 – 15 กุมภาพันธ์ พ.ศ. 2564

มติที่ประชุม - มีมติเป็นเอกฉันท์เห็นชอบ ตามที่นายบุดดี โพธิ์จันทร์ สมาชิกสภาฯ หมู่ที่ 5 ได้เสนอทุกประการ

เห็นชอบ 20 เสียง

ไม่เห็นชอบ - เสียง

งดออกเสียง - เสียง

3.2 เรื่อง (ร่าง) แผนพัฒนาท้องถิ่น 5 ปี (พ.ศ.2561 – 2565) แก้ไข เพิ่มเติมหรือเปลี่ยนแปลง ครั้งที่ 1

เลขานุการนายก - ด้วยฝ่ายบริหารได้จัดทำ (ร่าง) แผนพัฒนาท้องถิ่น 5 ปี (พ.ศ.2561 – 2565) แก้ไข เพิ่มเติม หรือเปลี่ยนแปลงครั้งที่ 1 เสนอต่อที่ประชุมสภาฯ เพื่อพิจารณาให้ความเห็นชอบ ซึ่งโครงการที่จะแก้ไข เพิ่มเติมหรือเปลี่ยนแปลง นั้น ได้รับแจ้งจากอำเภอเทพสถิต เรื่อง แนวทางการขับเคลื่อนการปฏิบัติงานของชุดปฎิบัติการจิตอาสาภัยพิบัติ โดยให้องค์การบริหารส่วนตำบลจัดทำแผนการฝึกอบรมหลักสูตรชุดปฎิบัติการจิตอาสาภัยพิบัติประจำองค์กรปกครองส่วนท้องถิ่น ตามข้อสั่งการของจังหวัดชัยภูมิ อบต.โป่งนก จึงมีความจำเป็นที่จะต้องดำเนินโครงการฝึกอบรมชุดปฎิบัติการจิตอาสาภัยพิบัติประจำ อบต.โป่งนก ประจำปีงบประมาณ พ.ศ.2563 ขึ้น โดยโครงการจะต้องมีในแผนพัฒนาท้องถิ่น เพื่อที่จะนำไปตั้งโครงการในงบประมาณรายจ่ายประจำปี พ.ศ.2563 จึงจะสามารถดำเนินการให้บรรลุวัตถุประสงค์ที่กำหนดไว้ได้ เพื่อประโยชน์ของประชาชน ฝ่ายบริหารจึงขอเสนอโครงการฝึกอบรมโครงการจิตอาสาภัยพิบัติประจำ อบต.โป่งนก จำนวน 1

โครงการ รายละเอียด (ร่าง) ตามที่ได้ส่งให้ทุกท่านไปแล้วนั้น เพื่อบรรจุไว้ในแผนพัฒนาท้องถิ่น (พ.ศ.2561 – 2565 ) เพิ่มเติม ครั้งที่ 1 สามารถเพิ่มเติมแผนได้ตามระเบียบการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 22/2 ซึ่งแก้ไขเพิ่มเติมโดยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 ข้อ 10 โดยกรณีเพิ่มเติมแผนพัฒนาท้องถิ่นที่เกี่ยวข้องกับโครงการพระราชดำริ งานราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 เพื่อให้สภาท้องถิ่นได้พิจารณารับความเห็นชอบ ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมแผนพัฒนาท้องถิ่นดังกล่าว

มติที่ประชุม - มีมติเป็นเอกฉันท์ เห็นชอบ (ร่าง) แผนพัฒนาท้องถิ่น 5 ปี (พ.ศ. 2561 – 2565) เพิ่มเติม หรือเปลี่ยนแปลง ครั้งที่ 1

เห็นชอบ 20 เสียง

ไม่เห็นชอบ - เสียง

งดออกเสียง - เสียง

ระเบียบวาระที่ 4 เรื่องอื่นๆ (ถ้ามี)

นางคำมี คึขุนทด

ส.อบต.ม.15 - ขอเปลี่ยนคำชี้แจงงบประมาณรายจ่ายประจำปี พ.ศ.2563 แผนงานอุตสาหกรรม และการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง โครงการซ่อมแซมถนนลูกรังเพื่อการเกษตร สายรอบสระสาธารณะ หมู่ที่ 15 งบประมาณ 150,000 บาท ขอเปลี่ยนคำชี้แจงเป็นโครงการซ่อมแซมถนนลูกรังเพื่อ การเกษตร สายไร่นายสนทยา – ห้วยเฉลียงเบิก งบประมาณ 150,000 บาท แบบ แปลนตามที่ อบต.โป่งนก กำหนด

มติที่ประชุม - มีมติเป็นเอกฉันท์เห็นชอบ ให้เปลี่ยนแปลงคำชี้แจงงบประมาณรายจ่ายประจำปี

พ.ศ.2563

เห็นชอบ 20 เสียง

ไม่เห็นชอบ - เสียง

งดออกเสียง - เสียง

ปิดประชุม เวลา 15.22 น

ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

(โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

ลงชื่อ) สมสำลี เศรษฐาวงศ์ กรรมการตรวจรายงานการประชุม

( นายสมสำลี เศรษฐาวงศ์)

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 1 ประจำปี 2563 มีเนื้อหาครบถ้วน ถูกต้องทุกประการ

(ลงชื่อ) อภิชัย คะเซ็นแก้ว ผู้รับรองรายงานการประชุม

( นายอภิชัย คะเซ็นแก้ว )

ประธานสภาองค์การบริหารส่วนตำบลโป่งนก